Verpleër van verkragting vrygespreek | Maroela Media
Facebook gryp in oor 'blackface'-plasings
Covid-19: Veldhospitaal word gesluit terwyl getalle afneem
Strenger Covid-19-regulasies vir Namibië aangekondig
ANC Gauteng veroordeel toename in grondgrype
Verpleër van verkragting vrygespreek
Michael Moema. Foto: Mariné Jacobs/OFM
'n Verpleër wat daarvan verdink is dat hy in Oktober 2011 'n sterwende parapleeg met kanker in 'n staatshospitaal in Bloemfontein verkrag het, is Woensdag op die aanklagte teen hom vrygespreek.
Michael Moema (33) is aangekla dat hy Magda Lombard (51) saam met 'n medepligtige seksueel aangerand het. Lombard is 'n maand ná die beweerde voorval in die Bloemfontein MediClinic dood.
Regter Faan Hancke het gesê daar is 'n moontlikheid dat die kankerpasiënt nie verkrag is nie. Daar was trane van vreugde uit die publieke galery, waar Moema se kollegas gesit het, nadat die regter die uitspraak gelewer het. 'n Emosionele Moema het buite die hof gesê hy is baie verlig. Hy het gesê die beweringe dat hy 'n pasiënt verkrag het "was 'n groot leuen en mens kan nie 'n leuen met die waarheid verdoesel nie".
Maroela Media het vroeër berig Johannes Raats, 'n kliniese assistent in onkologie, het tydens die verhoor getuig dat Lombard met tye nie korrek op die werklikheid gereageer het nie. "Sy het soms absurde goed kwytgeraak, maar haar verstandelike toestand was geensins vreemd vir iemand met so 'n ernstige mediese toestand nie. Die medikasie wat sy vir haar toestand ontvang het moet ook in ag geneem word," het hy gesê.